CELEX: 32013D0200
Language: sl
Date: 2013-04-22 00:00:00
Title: 2013/200/EU: Sklep Sveta z dne 22. aprila 2013 o stališču, ki ga je treba v imenu Evropske unije sprejeti v Skupnem odboru EGP glede sprememb Priloge II (Tehnični predpisi, standardi, preskušanje in certificiranje) k Sporazumu EGP

26.4.2013   
            
            
               SL
            
            
               Uradni list Evropske unije
            
            
               L 116/1
            
         SKLEP SVETA
   z dne 22. aprila 2013
   o stališču, ki ga je treba v imenu Evropske unije sprejeti v Skupnem odboru EGP glede sprememb Priloge II (Tehnični predpisi, standardi, preskušanje in certificiranje) k Sporazumu EGP
   (2013/200/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 43(2) in člena 168(4)(b) v povezavi s členom 218(9) Pogodbe,
   ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru (1) in zlasti člena 1(3) Uredbe,
   ob upoštevanju predloga Evropske komisije,
   ob upoštevanju naslednjega:
   
               (1)
            
            
               Sporazum o Evropskem gospodarskem prostoru (2) (v nadaljnjem besedilu: Sporazum EGP) je začel veljati 1. januarja 1994.
            
         
               (2)
            
            
               V skladu s členom 98 Sporazuma EGP se lahko Skupni odbor EGP med drugim odloči spremeniti Prilogo II k Sporazumu.
            
         
               (3)
            
            
               Priloga II k Sporazumu EGP vsebuje posebne določbe in pravila glede tehničnih predpisov, standardov, preskušanja in certificiranja.
            
         
               (4)
            
            
               Izvedbeno uredbo Komisije (EU) št. 788/2012 z dne 31. avgusta 2012 o usklajenem večletnem programu nadzora Unije za leta 2013, 2014 in 2015 za zagotavljanje skladnosti z mejnimi vrednostmi ostankov pesticidov v živilih rastlinskega in živalskega izvora in na njih ter oceno izpostavljenosti potrošnikov ostankom teh pesticidov (3) bi bilo treba vključiti v Sporazum EGP.
            
         
               (5)
            
            
               Izvedbena uredba Komisije (EU) št. 1274/2011 z dne 7. decembra 2011 o usklajenem večletnem programu nadzora Unije za leta 2012, 2013 in 2014 za zagotavljanje skladnosti z mejnimi vrednostmi ostankov pesticidov v živilih rastlinskega in živalskega izvora in na njih ter oceno izpostavljenosti potrošnikov ostankom teh pesticidov (4) je vključena v Sporazum EGP z nekaterimi prilagoditvami za Islandijo in Norveško.
            
         
               (6)
            
            
               Navedene prilagoditve bi bilo treba vključiti v Izvedbeno uredbo (EU) št. 788/2012. Prilagoditve zadevajo število pesticidov, ki jih mora spremljati Islandija, in število vzorcev vsakega izdelka, ki jih morata odvzeti in analizirati Islandija in Norveška.
            
         
               (7)
            
            
               Prilogo II k Sporazumu EGP bi bilo zato treba ustrezno spremeniti.
            
         
               (8)
            
            
               Stališče Unije v Skupnem odboru EGP bi moralo temeljiti na priloženem osnutku sklepa –
            
         SPREJEL NASLEDNJI SKLEP:
   Člen 1
   Stališče, ki ga je treba v imenu Evropske unije sprejeti v Skupnem odboru EGP glede predlagane spremembe Priloge II (Tehnični predpisi, standardi, preskušanje in certificiranje) k Sporazumu EGP, temelji na osnutku sklepa Skupnega odbora EGP, priloženega temu sklepu.
   Člen 2
   Ta sklep začne veljati na dan sprejetja.
   
      V Luxembourgu, 22. aprila 2013
      
         
            Za Svet
         
         
            Predsednik
         
         E. GILMORE
      
   
   
      (1)  UL L 305, 30.11.1994, str. 6.
   
      (2)  UL L 1, 3.1.1994, str. 3.
   
      (3)  UL L 235, 1.9.2012, str. 8.
   
      (4)  UL L 325, 8.12.2011, str. 24.
   
      OSNUTEK
      SKLEP SKUPNEGA ODBORA EGP št. …/2013
      z dne
      o spremembi Priloge II (Tehnični predpisi, standardi, preskušanje in certificiranje) k Sporazumu EGP
      SKUPNI ODBOR EGP JE –
      ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma,
      ob upoštevanju naslednjega:
      
                  (1)
               
               
                  Izvedbeno uredbo Komisije (EU) št. 788/2012 z dne 31. avgusta 2012 o usklajenem večletnem programu nadzora Unije za leta 2013, 2014 in 2015 za zagotavljanje skladnosti z mejnimi vrednostmi ostankov pesticidov v živilih rastlinskega in živalskega izvora in na njih ter oceno izpostavljenosti potrošnikov ostankom teh pesticidov (1) je treba vključiti v Sporazum EGP.
               
            
                  (2)
               
               
                  Uredba (EU) št. 788/2012 razveljavlja Izvedbeno uredbo Komisije (EU) št. 1274/2011 (2), ki je vključena v Sporazum EGP in jo je zato treba razveljaviti v okviru Sporazuma EGP.
               
            
                  (3)
               
               
                  Ta sklep zadeva zakonodajo v zvezi z živili. Zakonodaja v zvezi z živili se ne uporablja za Lihtenštajn, dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn, kakor je navedeno v uvodu k poglavju XII Priloge II k Sporazumu EGP. Ta sklep se zato ne uporablja za Lihtenštajn.
               
            
                  (4)
               
               
                  Prilogo II k Sporazumu EGP bi bilo zato treba ustrezno spremeniti –
               
            SPREJEL NASLEDNJI SKLEP:
      Člen 1
      Poglavje XII Priloge II k Sporazumu EGP se spremeni:
      
                  1.
               
               
                  točka 68 (Izvedbena uredba Komisije (ES) št. 1274/2011) se črta;
               
            
                  2.
               
               
                  za točko 71 (Uredba Komisije (EU) št. 378/2012) se vstavi naslednje:
                  
                              „72.
                           
                           
                              
                                 32012 R 0788: Izvedbena uredba Komisije (EU) št. 788/2012 z dne 31. avgusta 2012 o usklajenem večletnem programu nadzora Unije za leta 2013, 2014 in 2015 za zagotavljanje skladnosti z mejnimi vrednostmi ostankov pesticidov v živilih rastlinskega in živalskega izvora in na njih ter oceno izpostavljenosti potrošnikov ostankom teh pesticidov (UL L 235, 1.9.2012, str. 8).
                           
                        V tem sporazumu veljajo določbe Uredbe v skladu z naslednjima prilagoditvama:
                  
                              (a)
                           
                           
                              v členu 1 se doda naslednje:
                              „Islandija lahko v letih 2013, 2014 in 2015 še naprej odvzema in analizira vzorce za 61 pesticidov, ki so se leta 2012 spremljali v živilih na njenem trgu.“;
                           
                        
                              (b)
                           
                           
                              v točki 5 Priloge II se doda naslednje:
                              
                                          „IS
                                       
                                       
                                          12 (*)
                                          15 (**)
                                       
                                    
                                          NO
                                       
                                       
                                          12 (*)
                                          15 (**)“ “
                                       
                                    
                        
            Člen 2
      Besedilo Uredbe (EU) št. 788/2012 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
      Člen 3
      Ta sklep začne veljati … pod pogojem, da so bila predložena vsa uradna obvestila v skladu s členom 103(1) Sporazuma (3).
      Člen 4
      Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
      
         V Bruslju,
         
            
               Za Skupni odbor EGP
            
            
               Predsednik
            
         
         
            
               Sekretarja
            
            
               Skupnega odbora EGP
            
         
      
      
         (1)  UL L 235, 1.9.2012, str. 8.
      
         (2)  UL L 325, 8.12.2011, str. 24.
      
         (3)  [Navedena ni nobena ustavna zahteva.] [Navedene so ustavne zahteve.]